Na osnovu člana 121. u vezi sa članom 176. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22), a u skladu sa Odlukom o usvajanju dinamičkog plana potreba Univerziteta u Sarajevu- Pravnog fakulteta za raspisivanjem konkursa za izbor u zvanje u akademskoj 2023/24. godini br. 01-1428/23 od 6.9.2023. godine, Univerzitet u Sarajevu- Pravni fakultet raspisuje

**K O N K U R S**

**za izbor u akademsko zvanje**

* nastavnik/ica u zvanje **redovni/a profesor/ica**na naučnoj oblasti **Pravo intelektualnog vlasništva,** 1 izvršilac, puno radno vrijeme (redni broj 1. Dinamičkog plana potreba za raspisivanje konkursa za izbor u studijskoj 2023/24 godini koji je usvojen Odlukom br. 01-1428/23 od 6.9.2023. godine).

**USLOVI:**

Kandidati treba da ispunjavaju uslove iz člana 96. stav 1. tačka f) Zakona o visokom obrazovanju Kantona Sarajevo („Službene novine Kantona Sarajevo“, broj: 33/17, 35/20, 40/20 i 39/21).

Uz vlastoručno potpisanu prijavu na konkurs za izbor u akademsko zvanje, kandidati prilažu i sljedeću dokumentaciju:

1. biografiju (CV) i spisak objavljenih naučnih/umjetničkih radova, programe javno predstavljenih oblika umjetničkog stvaralaštva, projekata, patenata ili originalnih metoda iz oblasti za koju se vrši izbor,
2. diplomu i drugu dokumentaciju o stečenom obrazovanju,
3. listu objavljenih knjiga, udžbenika i naučnih radova kao i same knjige i radove,
4. podatke o nagradama i priznanjima u vezi sa odgovarajućom naučnom/umjetničkom oblasti,
5. dokaz o uspješno obavljenom mentorstvu kod izbora u odgovarajuće akademsko zvanje.

Akademsko osoblje na visokoškolskoj ustanovi bira se na određeni izborni period, izuzev redovnog profesora u naučno-nastavnom zvanju, koji se bira u trajno zvanje.

Kandidati su obavezni u prijavi naznačiti akademsko zvanje i naučnu oblast za koju se prijavljuju.

Dokumenti se dostavljaju u originalu ili u ovjerenoj kopiji.

Konkurs ostaje otvoren 15 dana od dana objavljivanja.

Nepotpune i neblagovremene prijave neće se razmatrati.

Prijave se podnose na adresu:

**Univerzitet u Sarajevu-Pravni fakultet**

**Obala Kulina bana 7**

**71000 Sarajevo**

**Sa naznakom: „PRIJAVA NA KONKURS ZA IZBOR U AKADEMSKO ZVANJE NA NAUČNOJ OBLASTI NA KOJU SE PRIJAVLJUJE“**

Kontakt osobe su:

Almira Humačkić i Haris Starhonić (broj telefona: 033/206-360).